|  |  |  |  |
| --- | --- | --- | --- |
|  | | *Разред и одељење* V | *Датум* |
| *Редни број часа*  148. | *Наставна јединица* ***Зимско јутро* Војислава Илића** | | |
| *Циљеви часа* Разумевање појма описне лирске песме, одређивање теме и мотива у књижевном делу, препознавање стилских фигура, врсте рима; подстицање језичког стваралаштва. | | | |
| *Тип часа* Обрада новог градива | | | |
| *Облик рада* Фронтални, индивидуални, рад у пару | | | |
| *Метода рада* Метода разговора, метода рада на тексту, аналитичко - синтетичка | | | |
| *Наставна средства* Читанка, стр. 152 - 154 | | | |
| *Образовни исходи/стандарди за наставну јединицу:* Ученици знају шта је лирска описна песма, анализирају песму, њену мотивску структуру и стилска изражајна средства. СЈ.1.4.3. СЈ.1.4.6. СЈ.1.4.7. СЈ.2.4.5. СЈ.2.4.6. | | | |

|  |
| --- |
| *Ток и садржај часа* |
| *Уводни део часа*  - Разговор о питањима:  - Представи своје утиске о зими: шта највише волиш у овом годишњем добу? Сети се једног пријатног зимског јутра. Опиши своја осећања и свој доживљај. |
| *Главни део часа*  - Наставник чита песму, а затим се разговара о првим утисцима:  - Замисли да камером снимаш слику предела који је представљен у првој строфи. Која четири важна детаља би требало да снимиш?  - Наброј животиње и особе којима је оживљен овај предео.  - Који су звукови, гласови и шумови дочарани у другој и трећој строфи ове песме?  - Које боје и мирисе садржи предео у овој песми?  - Од колико се песничких слика састоји ова песма?  - Која је песничка слика оставила најјачи утисак на тебе? Због чега?  - Како се назива подвучена стилска фигура у стиховима који следе?  *А свежи, јутарњи дах пролеће долине мирне,*  *И шум се разлеже благ*, *кад својим студеним крилом*  *У голе гранчице дирне...*   * Одреди број слогова у стиховима. * Смисли наслов за сваку строфу ове песме.   –Уочи стилске фигуре.  –Одреди врсту риме.  – Пронађи тему и издвој све песничке слике. |
| *Завршни део часа*  - До краја часа коментаришу се одговори ученика, утврђују дати књижевни појмови и договара се о учењу песме напамет.  ***Домаћи задатак:*** ученици уче песму напамет. |
| *Анализа часа (запажања наставника)*  Ученик је у стању да:   * одреди род књижевног дела и књижевну врсту; * одреди стилске фигуре и разуме њихову улогу у књижевно-уметничком тексту; * одреди тему и главне и споредне мотиве; |